Christian Dotremont
Store norske leksikon,Språk og litteratur,Litteratur i verden,Europa,Belgias franskspråklige litteratur
Christian Dotremont var en belgisk forfatter og billedkunstner. Han var betydningsfull både som dikter og som billedkunstner, og hans viktigste prosjekt ble etter hvert å forene disse to uttrykksformene. Sine første dikt fikk han utgitt da han var tretten år gammel. De tidligste verkene hans viser særlig slektskap med Charles Baudelaires og Arthur Rimbauds lyrikk.
Dotremont og surrealismen Etter krigen kom Dotremont med i forskjellige belgiske surrealistgrupper med revolusjonære politiske programmer. Ut av disse miljøene vokste blant annet den avantgardistiske kunstnergruppen COBRA. Dotremont samarbeidet med den danske maleren Asger Jorn til dennes død 1959. Siste del av sitt liv bodde han hovedsakelig i finsk Lappland. Dotremont og «logogrammene» Dotremont fikk stor betydning som formidler mellom fransk-belgisk og nordisk modernisme. Hans forfatterskap er preget av interesse for språkteoretiske problemer og særlig for at skriften også er et materielt fenomen. I den forbindelse skapte han ordet «logogramme» som betegner et bilde laget av språktegn, men der tegnene ikke formidler noen språklig betydning.Blant verkene hans kan nevnes:  Souvenirs d'un jeune bagnard (1941, «En ung straffanges erindringer»)  Lettre d'amour (1945, «Kjærlighetsbrev»)  Vues, Laponie (1957, «Utsyn, Lappland»)  Logogrammes (to bind 1964–1965)  J'écris, donc je crée (1978, «Jeg skriver, altså skaper jeg») Les mer i Store norske leksikon kunst i Belgia Belgias litteratur